Rore

Rore su naseljeno mjesto u općini Glamoč, Bosna i Hercegovina.

 Geografija 
Na zapadnom dijelu Glamočkog polja, iza blagog hrbata Velikog i Malog Vranjaka, u jednom "polju" smješteno je naselje Rore. Na zapadu su Orlovac, Kozarica i Veliki Kik. Na jugu je uzvišica koja kao da čini neki most između Orlovca i Vranjaka. Prema sjeveru su Rore više otvorene te svojim sjeveroistočnim okrajkom udaraju u podnožje Crnog Vrha, a sjeverozapadnim se proteže u žljebasto izduženje Ušiće sa mnoštvom livada. Kuće su razmještene po obodu tog polja, u devet grupica. Postoji i podjela na  sjeverni Gornji Kraj i južni Donji Kraj. Selo obiluje različitim geografskim oblicima: oranice, pašnjaci, šuma, ali je zemlja prilično neplodna. Izvor vode nema nigdje u selu. Na jugozapadu je planina Šator, u proljeće dugo pod snijegom, ali njegove vode idu prema Drvaru.Petar Rađenović, 1925 -UNAC (antropogeografska ispitivanja)

 Historija 
Od starina treba spomenuti Gradić među Jardolima. Još mu se raspoznaju temelji i vidi se da je zauzimao veću površinu. Zid mu je građen krečom. Na Gredaru je groblje sa pločama i krstovima, ali se zaključuje da nije iz novog doba. Sadašnje stanovništvo se ovdje doselilo prije 250-300 godina na zemljište koje je bilo pusto, nakon što su se Turci povukli iz Like i Dalmacije, a Una postala granica.

Nekada se u krševitom području Rora sa zaseocima uzgajao nadaleko čuveni glamočki brend - krompir.

Rore su bile poznate po velikom broju intelektualaca. U predratnoj Bosni i Hercegovini vodila se statistika i odnos diplomaca prema broju stanovnika. Po stečenom znanju samo je Foča bila ispred Glamoča.

U toku posljednjeg rata u Bosni i Hercegovini, 28. jula 1995. stanovnici Rora su se raselili. U naselje vratilo se svega dvadesetak ostarjelih stanovnika.

Velika nesreća zadesila je ovo selo 2007 i to, kakva slučajnost, 28. jula, kada je izbio veliki požar i napravio nenadoknadiv gubitak.

 Privreda 
Stanovnici naelja Rore bave se stočarstvom, uzgajaju se krave i ovce. Problem su nedostatak vode i solidna saobraćajnica.

 Stanovništvo 

 Reference 

 Vanjski linkovi 

 Zvanični sajt općine Glamoč